Diari Oficial de la Generalitat Valenciana


Sumari del DOGV 9484, del 05-12-2022 (2022/11125)

RESOLUCIÓ de 24 de novembre de 2022, de la directora general de Relacions amb Les Corts, de la Presidència de la Generalitat, per la qual es publica el conveni entre l'Organisme Autònom Agència Nacional d'Avaluació de la Qualitat i Acreditació (ANECA) i l'Agència Valenciana d'Avaluació i Prospectiva (AVAP), per a l'encàrrec de gestió per a l'avaluació d'instituts universitaris d'investigació de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9484

Data del DOGV
:   05-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11530


Data del document
:   24-11-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 24 de novembre de 2022, de la directora general de Relacions amb Les Corts, de la Presidència de la Generalitat, per la qual es publica el conveni entre l'Organisme Autònom Agència Nacional d'Avaluació de la Qualitat i Acreditació (ANECA) i l'Agència Valenciana d'Avaluació i Prospectiva (AVAP), per a l'encàrrec de gestió per a l'avaluació d'instituts universitaris d'investigació de la Comunitat Valenciana. [2022/11141]  
  
  
La Generalitat, a través de l'Agència Valenciana d'Avaluació i Prospectiva (AVAP) i l'Organisme Autònom Agència Nacional d'Avaluació de la Qualitat i Acreditació (ANECA) han subscrit, prèvia tramitació reglamentària, els dies 18 i 17 d'octubre de 2022, el conveni per a l'encàrrec de gestió per a l'avaluació d'instituts universitaris d'investigació de la Comunitat Valenciana, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 23 de novembre de 2022 i número 1316/2022, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 24 de novembre de 2022.- La directora general de Relacions amb Les Corts: Ana Belén Domínguez Cana.  
  
  
Conveni entre l'Organisme Autònom Agència Nacional d'Avaluació de la Qualitat i Acreditació (ANECA) i l'Agència Valenciana d'Avaluació i Prospectiva (AVAP) per a l'encàrrec de gestió per a l'avaluació d'instituts universitaris d'investigació de la Comunitat Valenciana.  
  
  
Intervinents  
  
D'una part, Mercedes Siles Molina, en nom i representació de l'Organisme Autònom Agència Nacional d'Avaluació de la Qualitat i Acreditació (ANECA), CIF N5126246A. Intervé en qualitat de directora, nomenada pel Consell Rector de la ANECA (Resolució de 19 de febrer de 2020, de la Presidència del Consell Rector, per la qual es publica el nomenament, i actuant en virtut de les atribucions que li atribueix l'article 16 de l'Estatut de l'Organisme Autònom ANECA, aprovat pel Reial decret 1112/2015, d'11 de desembre.  
  
D'una altra part, Fco. Javier Oliver Villarroya en nom i representació de l'Agència Valenciana d'Avaluació i Prospectiva (d'ara en avant AVAP), CIF F0467847V, amb seu en Plaça del Ajuntament, 6, 46818 València. Intervé en qualitat de director, conforme a les atribucions que li confereix l'article 8.1 de la Llei 5/2006, de 25 de maig, de creació de la AVAP, després del seu nomenament amb efectes del 16 de setembre de 2019, DECRET 178/2019 de 6 de setembre del Consell, publicat en el DOGV número 8631 de 10.09.2019.  
  
Exposen  
  
1. Que ANECA, organisme autònom adscrit al Ministeri d'Universitats, té com a objecte la promoció i l'assegurament de la qualitat del Sistema d'Educació Superior a Espanya mitjançant processos d'orientació, avaluació, certificació i acreditació, contribuint al desenvolupament de l'Espai Europeu d'Educació Superior, així com contribuir a la informació i la transparència enfront de la societat, d'acord amb el que s'estableix en els articles 31 i 32 de la Llei orgànica 6/2001, de 21 de desembre, d'Universitats.  
2. Que l'AVAP és l'agència d'avaluació de la qualitat universitària en l'àmbit de la Comunitat Valenciana, d'acord amb el que s'estableix en la Llei 5/2006, de 25 de maig, de creació de l'AVAP.  
3. Que totes dues agències tenen objectius i interessos comuns en l'avaluació, acreditació i certificació de la qualitat en l'àmbit universitari, sent molt rellevant l'avaluació de l'activitat docent en el sistema universitari espanyol.  
4. Que AVAP té entre les seues competències l'avaluació periòdica de l'activitat desenvolupada pels Instituts universitaris d'investigació, en els termes establits per l'article 12.5 de la Llei 4/2007, de 9 de febrer, de coordinació del Sistema Universitari Valencià. A tal fi, compta amb un Protocol d'avaluació de l'activitat desenvolupada pels instituts universitaris d'investigació de la Comunitat Valenciana, i desitja que ANECA col·labore amb ella per a la realització de l'avaluació externa dels Instituts universitaris d'investigació d'aquesta Comunitat Autònoma que han sol·licitat la seua avaluació a l'AVAP.  
Vist l'anterior, ANECA i AVAP acorden subscriure la present encàrrec de gestió formalitzada per conveni, d'acord amb el que aquesta disposat pel article 11.3.b de la Llei 40/2015, de 1 d'octubre, de Règim Jurídic del Sector Públic que es regirà per les següents  
  
Clàusules  
  
Primera. Objecte  
L'objecte d'aquest encàrrec és realitzar per ANECA el procés d'avaluació periòdica de l'activitat desenvolupada pels Instituts universitaris d'investigació de la Comunitat Valenciana, que concloga amb «l'informe tècnic d'avaluació externa», recollit en el «Protocol d'Avaluació de l'Activitat desenvolupada pels Instituts Universitaris d'Investigació de la Comunitat Valenciana».  
Podran ser objecte de l'avaluació a que es refereix aquest encàrrec els Instituts universitaris d'investigació que durant els anys de vigència d'aquest, sol·liciten la seua avaluació a l'AVAP.  
El procés es realitzarà de conformitat amb els criteris d'avaluació i directrius de valoració fixades per AVAP en el «Protocol d'Avaluació de l'Activitat desenvolupada pels Instituts Universitaris d'Investigació de la Comunitat Valenciana», en el marc de les seues competències.  
  
Segona. Obligacions de l'AVAP  
Les obligacions de l'AVAP són:  
1. Remetre anualment a ANECA un llistat amb les sol·licituds presentades d'Instituts a avaluar per cada any de vigència d'aquest conveni, acompanyat de la informació en que es basarà la avaluació externa corresponent, conforme a la clàusula cinquena.  
2. Resoldre, a partir de «l'informe tècnic d'avaluació externa» elaborat per ANECA, les sol·licituds d'avaluació en els termes previstos en l'article 12.5 de la Llei 4/2007, de 9 de febrer, de coordinació del Sistema Universitari Valencià, així com assumir tots els actes administratius i resolucions que de la tramitació de les sol·licituds puguen sorgir, per ser de la seua competència.  
  
3. Quan s'interpose recurs contra la resolució de les sol·licituds d'avaluació, AVAP podrà requerir informe sobre aquest assumpte a ANECA i posteriorment dictarà la resolució administrativa que pose fi al recurs.  
  
Tercera. Obligacions d'ANECA  
Les obligacions de ANECA són:  
1. Designar un Comitè d'Avaluació Externa per a cada Institut a partir de la informació remesa per AVAP. La composició dels Comitès, seguint el criteri establit per AVAP en el seu protocol, serà:  
- Una o un president amb trajectòria investigadora acreditada i amb experiència en avaluació de la investigació.  
- Un mínim de dos vocals amb trajectòria investigadora acreditada i experiència en avaluació de l'activitat investigadora. El nombre de vocals del Comitè es determinarà en funció del nombre de Instituts a avaluar i l'heterogeneïtat del seu àmbit científic.  
Les persones que componen els Comitès seran designades per la Direcció d'ANECA.  
La composició del Comitè serà comunicada por ANECA a AVAP, que podrà plantejar la seua recusació al corresponent Institut que vaja a ser avaluat. La recusació es pot plantejar a ANECA, des d'AVAP i des de l'Institut.  
La Divisió d'Avaluació de professorat serà l'encarregada del conveni en ANECA.  
2. Planificar amb l'institut el calendari i agenda de visita, o visites del Comitè d'Avaluació Externa, garantint-se que l'institut disposarà d'un mínim de trenta dies naturals per a la preparació de la/s visita/es. Les visites podran realitzar-se totalment o parcialment de manera virtual, quan així ho estime oportú ANECA.  
3. Realitzar la visita o visites a l'institut del Comitè d'Avaluació Externa, ajustada/es al calendari i agenda planificats.  
4. Elaborar a través del Comitè d'Avaluació Externa un «informe tècnic d'avaluació externa» d'institut, seguint els criteris d'avaluació i nivells de valoració establits por AVAP en el protocol. Aquest informe estarà motivat i contindrà una conclusió global que podrà ser «favorable», «favorable amb recomanacions» o «desfavorable». En qualsevol cas, l'informe podrà assenyalar bones pràctiques detectades, així com aspectes que hauran de ser objecte d'especial atenció en posteriors processos d'avaluació externa.  
5. «L'informe tècnic d'avaluació externa» de l'institut serà remés per ANECA a l'AVAP per a la resolució de les sol·licituds d'avaluació, en el termini d'un mes des de la finalització de la visita a l'institut.  
  
A sol·licitud de l'institut, ANECA podrà remetre l'informe tècnic d'avaluació externa» de l'institut.  
6. Emetre informe, en el cas que li siga requerit per AVAP, sobre les al·legacions realitzades per l'institut a la resolució d'AVAP.  
7. Establir el procés d'avaluació externa, en tot el que no estiga previst en el protocol d'AVAP i no genere contradicció amb aquest.  
  
  
Quarta. Compensació de despeses  
AVAP compensarà a ANECA les despeses que haja suportat en la realització d'aquest procés d'avaluació, que seran finançades amb càrrec al capítol 2 del seu pressupost.  
ANECA emetrà una liquidació de despeses del encàrrec en la qual es farà constar les sol·licituds de Instituts avaluades i l'import que haurà de pagar AVAP. Cada sol·licitud d'institut a avaluar tindrà un cost que se determinarà tenint en compte les següents despeses directes autoritzades per a aquestes avaluacions, de conformitat amb el que es disposa en els articles 27 i següents del Real decreto 462/2002, de 24 de maig, sobre indemnitzacions per raó del servei, i amb els límits establits a l'efecte per la Secretaria d'Estat de Pressupostos i Despeses:  
  
- 250 euros pel president o presidenta del Comitè d'Avaluació Externa per cada mitja jornada de visita a l'institut.  
- 200 euros por cada vocal especialista del Comitè d'Avaluació Externa per cada mitja jornada de visita a l'institut.  
- 100 euros a cadascú/na dels membres del Comitè d'Avaluació Externa per l'estudi i anàlisi de tota la documentació, evidències e informes relacionats amb l'institut necessaris per a l'elaboració de l'informe d'avaluació externa.  
- 20 euros per sol·licitud avaluada.  
- Despeses de desplaçament i allotjament, si n'hi haguera, per a la visita a l'institut.  
L'import resultant serà incrementat en un 25 % corresponent a les despeses indirectes. ANECA emetrà la factura que legalment corresponga una vegada haja enviat a AVAP els informes sol·licitats.  
L'import de les liquidacions pels informes realitzats per ANECA, de conformitat amb el que es preveu en aquest conveni, s'ingressarà per AVAP en el compte corrent obert a nom de l'Organisme Autònom ANECA, prèvia emissió per ANECA de la factura que legalment corresponga.  
L'import total estimat de despeses durant tota la vigència del conveni serà de 8.000 ?, a raó de 1.000 - anuals per institut d'investigació, amb una previsió d'avaluacions, de dues sol·licituds d'instituts d'investigació.  
La distribució de l'import total del conveni (8.000 ?) per anualitats serà la següent:  
  
Any: Import:  
2022 2.000 -  
2023 2.000 -  
2024 2.000 -  
2025 2.000 -  
  
  
Aquest import s'imputarà al Capítol 2 del pressupost de despeses de l'AVAP.  
Les persones del Comitè d'Avaluació externa designat per ANECA percebran assistències amb càrrec al pressupost d'ANECA, sempre de conformitat amb el que es disposa en els articles 27 i següents del Reial decret 462/2002, de 24 de maig, sobre indemnitzacions per raó del servei i amb els límits establits a aquest efecte pel Ministeri d'Hisenda i Funció Pública en la resolució de la Secretaria d'Estat de Pressupostos i Despeses de 16 de juny de 2021, o les corresponents autoritzacions aprovades a aquest efecte durant la vigència d'aquest conveni. En cap cas, AVAP abonarà les despeses d'assistència dels membres del comitè.  
  
  
Cinquena. Sol·licituds d'avaluació  
Per cada sol·licitud d'institut a avaluar, AVAP remetrà a ANECA la següent informació:  
- Informe de autoavaluació de l'Institut (en format PDF) l'estructura i els continguts del qual es corresponguen amb els criteris d'avaluació establits per l'AVAP en el protocol.  
- Evidències (en format PDF o accessibles a través de enllaços web) recopilats per l'institut que recolzen l'informe d'autoavaluació.  
El Comitè d'Avaluació Externa designat per ANECA podrà requerir informació a l'Institut durant el procés d'avaluació, per a contrastar o completar la informació aportada en la sol·licitud.  
  
Sisena. Titularitat de la competència.  
La realització de les avaluacions en el marc d'aquest encàrrec formalitzat per conveni no suposa cessió de titularitat de les competències de les parts, ni dels elements substantius del seu exercici, sent responsabilitat d'AVAP dictar quants actes o resolucions de caràcter jurídic donen suport o en els quals s'integren les mateixes, de conformitat amb el procediment que establisca, sent responsabilitat seua la tramitació dels recursos o reclamacions que contra els seus actes les persones sol·licitants puguen plantejar.  
  
Setena. Protecció de dades personals.  
L'AVAP, responsable de tractament de les dades personals, posarà a la disposició d'ANECA les dades de les persones adscrites als Instituts a avaluar que siguen necessaris per a fer possible l'avaluació a què es refereix aquest conveni. ANECA, encarregada del tractament de les dades personals, es compromet a tractar les dades amb aqueixa única i exclusiva finalitat. Una vegada realitzada l'avaluació, ANECA retornarà les dades proporcionades per la Universitat, juntament amb cada informe d'avaluació, i suprimirà les còpies existents, llevat que es requerisca la conservació de les dades personals en virtut del Dret de la Unió Europea o d'Espanya.  
D'acord amb el que es preveu en l'article 6.1.e del Reglament (UE) 2016/679, del Parlament Europeu i del Consell de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades, d'ara en avant RGPD), el tractament de les dades referides en el paràgraf anterior és necessari per al compliment d'una missió realitzada en interès públic per part d'AVAP, concretament la garantia de la qualitat establida com a fi essencial de la política universitària en l'article 31 de la Llei orgànica 6/2001, de 21 de desembre així com per al compliment d'una obligació legal, com és la realització de les avaluacions de l'activitat desenvolupada pels instituts universitaris d'investigació que cada cinc anys realitza AVAP de conformitat amb l'article 12.5 de la Llei 4/2007, de 9 de febrer, de coordinació del Sistema Universitari Valencià.  
  
ANECA no aplicarà les dades ni els utilitzarà amb fi diferent al previst en aquest conveni, ni els comunicarà, si més no per a la seua conservació, a altres persones, exceptuant els avaluadors i avaluadores encarregats de l'avaluació. Així mateix, es compromet a no realitzar cap cessió d'aquestes dades i observarà en tot moment, i en relació amb les dades de caràcter personal que li pogueren ser entregats per a la realització dels treballs d'avaluació, el deure de confidencialitat i secret professional disposat en l'article 28.3.b del RGPD així com en la Llei orgànica 3/2018, de 5 de desembre, de Protecció de Dades Personals i garantia dels drets digitals, i en la resta de normes aplicables a aquesta matèria, de conformitat amb els quals ANECA garantirà que els seus avaluadors que puguen accedir a aquestes dades es comprometen a respectar aquesta confidencialitat.  
No serà possible realitzar subcontractacions a tercers, del servei que l'encarregada del tractament preste a la responsable del tractament.  
ANECA manifesta complir amb la normativa vigent en matèria de protecció de dades de caràcter personal i, en particular, amb el RGPD i resta de disposicions vigents en la matèria. Les mesures de seguretat implantades en ANECA es corresponen amb les previstes en l'Annex II (Mesures de seguretat) del Reial decret 3/2010, de 8 de gener, pel qual es regula l'Esquema Nacional de Seguretat en l'àmbit de l'Administració Electrònica.  
ANECA notificarà a AVAP sense dilació indeguda i a través de l'adreça de correu electrònic que aquesta l'indique, les violacions de la seguretat de les dades personals al seu càrrec de les quals tinga coneixement, juntament amb tota la informació rellevant per a la documentació i comunicació de la incidència. Així mateix, posarà a la disposició de la Universitat tota la informació necessària per a demostrar el compliment de les obligacions establides en l'article 28 del RGPD així com per a permetre i contribuir a la realització d'auditories, incloses inspeccions, per part del responsable o d'un altre auditor autoritzat per aquest responsable.  
Sense perjudici del que es disposa en l'article 82 del RGPD, si ANECA infringeix el present document i el que es disposa en aquesta norma en determinar els fins i mitjans del tractament, serà considerat responsable del tractament respecte a aquest tractament.  
  
Huitena. Extinció.  
Aquest encàrrec s'extingirà pel compliment del seu objecte o per incórrer en alguna causa de resolució.  
Són causes de resolució:  
a) El transcurs del termini de vigència del encàrrec sense haver-se acordat la pròrroga.  
b) Per mutu acord dels signants.  
c) Per circumstàncies que feren impossible o innecessària la realització de les actuacions objecte d'aquest encàrrec.  
d) Per l'incompliment de les obligacions i compromisos assumits per part d'alguna de les parts, i en aquest cas l'altra podrà notificar a la part incomplidora un requeriment perquè complisca el compromís incomplit en un termini d'un mes, comunicant-li'l a la comissió de seguiment. Si transcorregut el termini indicat en el requeriment persistirà l'incompliment, la part que el va dirigir notificarà a l'altra la concurrència de la causa de resolució i s'entendrà resolt el conveni. La resolució per incompliment de les obligacions i compromisos assumits per alguna de les parts no comportarà dret a indemnització.  
  
e) Per decisió judicial declaratòria de la nul·litat del conveni.  
f) Qualsevol altra causa prevista en l'ordenament jurídic.  
  
Novena. Modificació.  
El present encàrrec podrà ser modificat de mutu acord, a sol·licitud de qualsevol de les parts, i en aquest cas l'oportuna modificació serà recollida com una addenda a l'encàrrec. Aquesta modificació es realitzarà amb el que disposa la LRJSP i en el Decret 176/2014.  
  
  
Desena. Vigència  
El present encàrrec es perfeccionarà per la prestació del consentiment de les parts a través de la seua signatura. Deurà ser publicada al Diari Oficial de la Generalitat Valenciana, d'acord al article 11.3 de la Llei 40/2015, de 1 d'octubre. La tramitació d'aquesta publicació serà realitzada per l'AVAP.  
Tindrà una vigència de quatre anys des del començament de la seua eficàcia. En qualsevol moment abans de la finalització d'aquest termini, és podrà acordar unànimement la seua pròrroga per un nou període de fins a quatre anys addicionals o la seua extinció.  
  
Onzena. Règim jurídic i resolució de controvèrsies que poguera plantejar la seua execució.  
El present conveni és un encàrrec de gestió de les previstes al article 11 de la Llei 40/2015, d'1d'octubre i té naturalesa administrativa.  
  
Per al seguiment del conveni es constituirà una comissió mixta de seguiment del mateix formada per dos representants de cada entitat, a designar per cadascuna de les parts, que es regirà pel que disposen els articles 15 i següents de la Llei 40/2015 d'1 d'octubre. La comissió elevarà actes dels assumptes tractats a la direcció de les dues agències.  
  
Les dues parts es comprometen a resoldre amigablement qualsevol diferència que sobre el conveni puga sorgir a través de la citada comissió. A falta d'acord, les parts acorden sotmetre's als jutjats i tribunals de l'ordre jurisdiccional contenciós administratiu.  
  
En prova de conformitat, les dues parts subscriuen aquest conveni, a un sol efecte, en el lloc i en les dates de signatura electrònica, prenent-se com a data de formalització del present document la data de l'últim signant.  
  
18.10.2022  
Per l'Agència Valenciana d'Avaluació i Prospectiva  
Javier Oliver Villarroya  
  
17.10.2022  
Per l'Organisme Autònom Agència Nacional d'Avaluació de la Qualitat i Acreditació (ANECA)  
Mercedes Siles Molina